Jõepere lahingupaiga mälestuskivi

Jõepere lahingupaiga mälestuskivi on mälestuskivi endise Jõepere mõisa küüni asukohas. Mälestuskivi, mis avati 20. augustil 2017, on püstitatud Eesti Vabadussõja Jõepere lahingus hukkunud kaheksale võitlejale, kes viibisid mõisa küünis, kui seda tabas 22. detsembril 1918 juhuslik mürsk. 

Hukkunute hulgas oli neli ohvitseri ja neli sõdurit.

Mälestuskiviga mälestatakse järgmisi sõjaväelasi:
 alamkapten Jüri  Hünerson,
 leitnant Hans Kõiva,
 lipnik Oskar Arnemann,
 lipnik Hendrik Kurm,
 reamees Kustas Sutt,
 reamees Julius Ventsel,
 kaks sõdurit, keda ei ole olnud võimalik tuvastada.

Mälestuskivi rajamise idee tekkis juba 1930. aastatel, kuid okupatsiooni alguse tõttu ei jõutud seda teha ning valitud kivi jäi samasse küüni ootama soodsamaid aegu.

Mälestuskivi hakati rajama uuesti 2012. aastal Urmas Leesnurme ja Jaan Viktori eestvedamisel. Neile lisandus ajaloolane Jaak Pihlak. Avatud mälestustahvel kinnitati sama kivi külge, mis oli välja valitud 1930. aastatel. Mälestusteenistuse viis läbi kaplan Tauno Toompuu. Mälestustahvel avati aupaukude saatel ja see oli üks Kaitseliidu 100. aastapäeva üritusi.https://viru.kaitseliit.ee/et/joepere-lahingu-malestustahvli-avamine
alt=Jõepere lahingupaiga mälestusrist|pisi|Jõepere lahingupaiga mälestusrist (2023)

 Viited 

 Välislingid 
 Rein Sikk. Jõepere perede lugu: kiivalt varjatud Vabadussõja saladus Delfi, 31. august 2017

Kategooria:Eesti Vabadussõja mälestusmärgid
Kategooria:Lääne-Viru maakonna kultuurimälestised